כללי הגשת מועמדות

**כללי הגשת מועמדות** בבחירות מסדירים את התנאים שבהם מועמד או מפלגה פוליטית זכאים להתמודד. **הזכות להתמודד**, **הזכות להיות מועמד** או **זכות בחירה פסיבית** היא חלק מ. ברוב המדינות, אין חפיפה מלאה בין מי שמחזיק בזכות בחירה ובין מי שזכאי להתמודד.

הקריטריונים להתמודד תלויים בחוקים ספציפיים בכל מדינה. הם עשויים לכלול את גיל המועמד, דרישה לאזרחות (או אזרחות מלידה), קבלת תמיכה ממפלגה פוליטית ומקצוע. מגבלות שונות בחקיקה על האפשרות להתמודד, עשיות לשמש באופן מפלה כדי למנוע ממתמודדים מסוימים לקבל את תמיכת האזרחים. כללי מינוי מגבילים ומפלים עלולים להשפיע על זכויות האזרח של מועמדים, מפלגות פוליטיות ובוחרים.

ישנם מקומות בהם מועמדים שנתפסים כמועמדים למטרות משניות, עשויים שלא להופיע על פתק ההצבעה, כולל בארצות הברית. מצב כזה מכונה .

לעיתים, מועמד אינו יכול להתמודד אחרי שכבר כיהן בתפקיד מספר שנים, במסגרת הגבלת כהונה. במקרים אחרים, נדרשת תקופת צינון עבור מועמד שסיים לכהן בתפקיד אחר, למשל מפקד בצבא שמעוניין להתמודד במערכת הפוליטית.

## דוגמאות מהעולם
### האיחוד האירופי
מדינות האיחוד האירופי רשאיות לקבוע כללים משלהן לגבי התמודדות בבחירות לפרלמנט האירופי. בדנמרק, גרמניה, יוון, אסטוניה, הולנד, שוודיה וצ'כיה, המועמד נדרש לקבל את המינוי ממפלגה. במדינות האחרות, נדרש מספר מסוים של חתימות. בהולנד ובבריטניה (לפני הברקזיט), נדרשו פיקדון וחתימות. באירלנד מועמדים יכולים להיות מועמדים של מפלגה פוליטית רשומה או על ידי 60 חברים מהמחוז הרלוונטי. הזכות להתמודד בבחירות לפרלמנט האירופי מופיעה בסעיף 39 ובסעיף 40 של מגילת זכויות היסוד של האיחוד האירופי.

 הרחיבה את הזכות להתמודד בבחירות מקומיות  גם ל במקרים מסוימים.

### הממלכה המאוחדת
כדי להשתמש בשם (ולוגו) של מפלגה, מועמד חייב להיות מאושר על ידי מפלגה פוליטית רשומה, אחרת הוא יכול להתמודד כ'עצמאי' או ללא תיאור. מועמד לבחירה לפרלמנט של הממלכה המאוחדת, לפרלמנט הסקוטי, לפרלמנט הוולשי או לאספה של צפון אירלנד נדרש לאישור חתום של עשרה בוחרים רשומים, בנוסף להפקדת בחירות בסך 500 לירה שטרלינג, שמחולטת אם המועמד זוכה בפחות מ-5% מהקולות. מועמד למשרה ממשלתית מקומית אינו חייב לשלם פיקדון (למעט בחירות לראשות העיר, שבהן הפיקדון הוא 500 לירה שטרלינג), אך הוא נדרש להוכיח תמיכה של מספר בוחרים רשומים.

### קנדה
לאזרחי קנדה יש זכות חוקתית להתמודד לבית הנבחרים של קנדה ולאספות המחוקקות המחוזיות. אזרח אינו חייב להיות מועמד של מפלגה פוליטית כדי להתמודד בבחירות. כדי להיות מועמד לבית הנבחרים, אזרח חייב להיות לפחות בן 18 ביום הבחירות. הוא חייב לקבל מספר חתימות מבוחרים זכאים במחוז שבו הוא מתמודד – בדרך כלל 100 חתימות. מועמד אינו חייב להתגורר במחוז שבו הוא מועמד. דרישות המינוי מוגדרות בחוק פדרלי, ומנוהלות על ידי סוכנות פדרלית בלתי מפלגתית.

מועמד יכול גם לבקש את המינוי ממפלגה פוליטית רשומה. כל מפלגה קובעת את תהליך המועמדות שלה ומבצעת את תהליך המינוי בעצמה. ככלל, רק חברי המפלגה זכאים להצביע בתהליך המינוי של המפלגה. אם מפלגה רשומה ב-Elections Canada ומינתה את המועמד לייצג את המפלגה, ניתן לכלול את השיוך המפלגתי בפתק ההצבעה.

## בישראל
התמודדות לבחירות לכנסת חייבת להתבצע באמצעות רשימה מפלגתית. עובדי מדינה בכירים או קצינים בצבא הגנה לישראל אינם יכולים להתמודד לכנסת, כך גם מי שהורשע בעבירת ביטחון חמורה, מי שהורשע ונקבע לו עונש מאסר של יותר משלושה חודשים (לתקופה של עד 7 שנים מתום ריצוי המאסר) ומי שטרם הגיע לגיל 21.

בנוסף, מי שהסית לגזענות, שלל את זכות קיומה של מדינת ישראל כמדינה יהודית ודמוקרטית או תמך במאבק מזוין נגד ישראל, מנוע מהתמודדות.

בבחירות לרשויות המקומיות בישראל זכאי להתמודד רק מי שמתגורר ביישוב בו הוא מתמודד ומחזיק בו בזכות בחירה, גם כאן מגבלת הגיל היא 21 ועובדי מדינה מנועים מלהתמודד, אלא אם כן נטלו חופשה מתפקידם. נמנעת התמודדות גם ממי שהורשע בעבירת ביטחון חמורה, מי שהורשע ונקבע לו עונש מאסר של יותר משלושה חודשים (לתקופה של עד 7 שנים מתום ריצוי המאסר) או מי שהוכרז כפושט רגל (עד שנתיים לאחר ביטול ההכרזה).

## הערות שוליים

קטגוריה:בחירות
קטגוריה:פוליטיקה
קטגוריה:מדע המדינה
קטגוריה:זכויות האדם